Diari Oficial de la Generalitat Valenciana


Sumari del DOGV 3846, del 28-09-2000 (2000/7412)

RESOLUCIÓ de 25 de juliol de 2000, del conseller d'Obres Públiques, Urbanisme i Transports relativa a l'aprovació definitiva de la modificació puntual número 4, del Pla General d'Ordenació Urbana d'Alacant, referida a usos d'una àrea d'habitatge unifamiliar VU 1) a l'avinguda de Dénia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3846

Data del DOGV
:   28-09-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/7412


Data del document
:   25-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alacant
    * pla d'urbanisme

RESOLUCIÓ de 25 de juliol de 2000, del conseller d'Obres Públiques, Urbanisme i Transports relativa a l'aprovació definitiva de la modificació puntual número 4, del Pla General d'Ordenació Urbana d'Alacant, referida a usos d'una àrea d'habitatge unifamiliar VU 1) a l'avinguda de Dénia. [2000/S7412]
  
Vist l'expedient relatiu a la modificació puntual número 4, del Pla General d'Ordenació Urbana d'Alacant, referida a usos d'una àrea d'habitatge unifamiliar VU 1) a l'avinguda de Dénia, i del que resulten rellevants els següents:
  
Antecedents de fet
  
Primer
  
L'Ajuntament d'Alacant, en sessió plenària de 7 d'abril de 1995, acordà la seua aprovació provisional, després de complir els tràmits d'aprovació inicial, el 8 de juliol de 1994 i exposició pública, mitjançant anuncis apareguts en el Butlletí Oficial de la Província d'Alacant de 2 d'octubre de 1994, en el Diari Oficial de la Generalitat Valenciana, de 23 de setembre de 1994, i en un dels diaris de major difusió provincial, el 9 d'agost de 1994, i no es va produir cap al·legació.
  
Segon
  
La documentació està integrada per memòria i estudis complementaris i per plans d'informació i d'ordenació.
  
Tercer
  
La Demarcació de Carreteres del Ministeri d'Obres Públiques, Transports i Medi Ambient, amb data 21 de març de 1995, emeté informe en els termes següents:
  
«La modificació ara comentada reflecteix exactament allò que s'ha acordat en les citades reunions, excepte la part del pla 2B que n'adjunta d'altres, a la mateixa escala i un altre a major escala, on es reflecteixen les xicotetes variacions, que, segons el nostre parer, caldria introduir per a poder portar a cap allò acordat que es reflecteix en el d'escala 1:500 adjunt (...)
  
Per tot allò que s'ha exposat anteriorment, i a fi d'emetre l'informe favorable hauran de realitzar les modificacions assenyalades per l'Àrea de Planejament, Projectes i Obres II, que estan reflectides en el pla 2B que s'adjunta.»
  
Així mateix, l'Ajuntament sol·licità un informe de la Diputació Provincial d'Alacant als efectes previstos en l'article 131.1 del Reial Decret 2.159/1978, de 23 de juny, pel qual s'aprova el Reglament de Planejament (RPL), amb data 26 d'abril de 1995; sense que conste fins a la data haver-se emés el corresponent informe.
  
Quart
  
La Comissió Territorial d'Urbanisme, en sessió del dia 29 de setembre de 1995, supedità l'aprovació definitiva de la modificació puntual número 4, del Pla General d'Ordenació Urbana d'Alacant, al fet que l'ajuntament arreplegue en la documentació gràfica del projecte les observacions efectuades en l'informe de 21 de març de 1995, de la Demarcació de Carreteres del Ministeri d'Obres Públiques, Transports i Medi Ambient.
  
Cinqué
  
Amb data 17 de maig de 2000, l'Ajuntament d'Alacant aportà la documentació necessària per a esmenar les referides deficiències. Posteriorment, mitjançant Resolució de 27 de juny de 2000, del president de la Comissió Territorial d'Urbanisme d'Alacant, es considerà complides les condicions imposades en el referit acord de 29 de setembre de 1995, de la Comissió Territorial d'Urbanisme d'Alacant d'Alacant.
  
Fonaments de dret
  
Primer
  
La tramitació s'estima correcta de conformitat amb allò que s'ha establit en els articles 40 i següents del Reial Decret 1.346/1976, de 9 d'abril, pel qual s'aprova el Text Refós de la Llei sobre el Règim del Sòl i Ordenació Urbana i els articles 125 a 130 del RPL, per remissió del 161.1 del mateix text legal, preceptes aplicables a l'empara de la disposició transitòria segona de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
La documentació s'estima completa de conformitat amb els articles 37 al 42 del Reglament de Planejament, en funció de l'abast de la proposta presentada.
  
Segon
  
L'objecte del present expedient és la modificació de la qualificació dels usos d'edificació en una part de l'avinguda de Dénia, abans CN-332, la vocació urbana de la qual tendeix a la formació d'una zona d'indústria aparador en ambdós marges del viari existent, per a homogeneïtzar aquest tractament amb l'ordenació urbanística dels usos establits pel Pla General, que són del mateix caràcter pretés per a tota la resta del tram comprés entre l'accés a l'autovia de circumval·lació per Vistahermosa i l'enllaç terminal de la gran via projectada.
  
La modificació es concreta en el canvi d'atribució dels usos complementaris, respecte de l'ús característic que correspon a la zona (VU-1, residencial unifamiliar), entre els assenyalats en l'article 157.2 de les normes urbanístiques del Pla General, amb transformació des del nivell «a» fins al nivell «b» de major flexibilitat, dins d'una banda de terreny de 60 metres lineals de profunditat comptats des de l'alineació oficial, les especificacions de la qual es defineixen en la documentació gràfica aportada.
  
La resta de les condicions urbanístiques contingudes en la normativa genèrica i sectorial del Pla General queden en vigor sense cap alteració.
  
Tercer
  
L'objecte del present expedient i les determinacions en què es concreta es consideren adequades i correctes, i no es produeix increment de l'edificabilitat ni alteració d'espais lliures, a partir de les condicions restrictives dels articles 49 i 50 del Reial Decret 1.346/1976, i els seus concordants articles 161.2 i 162 del Reglament de Planejament, d'aplicació d'acord amb allò que s'ha disposat en la disposició transitòria segona de la Llei Reguladora de l'Activitat Urbanística.
  
Quart
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut d'allò que s'ha disposat en l'article 40 del text refós de la Llei del Sòl de 1975, d'aplicació d'acord amb la disposició transitòria segona de la Llei Reguladora de l'Activitat Urbanística, en relació amb l'article 6.d) del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals citats i la resta de disposicions de general i pertinent aplicació, resolc:
  
Aprovar definitivament la modificació puntual número 4, del Pla General d'Ordenació Urbana d'Alacant, referida a usos d'una àrea d'habitatge unifamiliar VU 1) a l'avinguda de Dénia.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb allò que s'ha previst en l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.